Tiseghnest n Trayetmas inxarrm as waghghraw s wattvas n weghnas.
Teddu s tigemmi n Muci, huma ad as iodel min zzay s d iftuttzen n nnuqart.
Muci d amezdugh, ura d netta d mmis n dcar, azvwar nnes yeghmi d
deg acar di d ghemyen izvewran nnegh marra. Mara nenna s neccin d imezdagh cek
tusid d ametluo, ad taf ura d neccin nus d zi manis d yusa netta, maca marra
idnegh d imezdagh deg ijjen n wexxam.
Yeqqim Muci x tpidvurt, zzat s arrabuzv, itsvudv zzay s deg wur
n tmessi yarghin d arsawen, aweqqeh n isefdvawen issefsay nnuaqart, itarra t am
waman qquren, tudumen di reqwareb, teffghen d d tiseghnas, nigh d ixerxaren
temraywan x tceobin n tniba n dcar.
Neqqen i wurawen nnegh ijjen n weghnas, di dcar ismun anegh
ijjen n uzir, txemmer anegh ijjt n tmeddit, netted zeg ijjet n tara, necca
anggur deg ijjet n tebqect...
Trayetmas trehhef s uhewwaq i wudem nnes, tudef x Muci, ijja s
amcan i wghimi, huma ad treqqem abzim n tseghnest s ufuss nnes, ifassen iswizan
iwmuni d weodar hsen zeg inni iswizan i wardar n min imunen, min d anegh ifesyen
ad t nesmun jar anegh. Trayetmas teswiza aked Muci deg uodar n tseghnas nnes
yarzven.
Yenna s Muci i Trayetmas:
Ghensi t i rizar nnem, ad twarigh ma usint id ca x tcuni nnem.
Deg wawar n Muci attvas n tighit yenuffaren, maca Trayetmas
tettu tiseghnest, teghnes iwaren n Muci d tayri ghar wur nnes.
* * * * * *
Muci itaca aked ixf nnes d midden jar asen, d amsebrid, d
ismegh, itarem tibardiwin, iteqqen ticedvyin i yeghyar nsen, d amzir itreqqam
tiyarsiwin n isughar nsen. Itaca aked tesghart nnes tetwacc.
Affegan umi ghar yemsar ammu s ughghir ad d yas ass di ghar
yedha d agrawli, ad yarzu x tiseqqar nnes jar amzviwen yumsen raxart i tudart.
Jar imezdagh d Muci tadukli ghar yedja udem n zic, maca netta
yessen tidet n tuffrin n waydud di iyteddar, mani itaca aked tadukli nni
tarecca, itaca din aymaren jar asen, jar as d Trayetmas i yugin ad temrec ghar
Muci s taqsuhi n izerfan yudvnen di twengitin n imezdagh. Maca amuni nni yugha s
tghennanin di radjagh n tughgherma nsen, amezruy yenna negh di tefray nnes,
msemracen jar asen, msarrawen, aydud imeghghar x ixf nnes, maca rexxu tiriwen
day s imenghan ugha war yedji wudem, imenghan i tjeyyafen tudart n tcuni, tcuni
nni yeqqimen d asutar ghar Muci d Trayetmas.
* * * * * *
Yus d ukud n tzadjitin, Trayetmas tarra udem nnes ghar akkuc,
tudef di rfadj n tzadjit nnes, Muci yarra udem nnes ghar akkuc d wenni, yudef
deg izerfan n tzadjitin nnes. marra deg ijjen n useddi, d sadu ijjen n wexxam, d
zzat n ijjen n wakkuc.
(Said
BELGHARBI, Amazigh31@hotmail.com)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn tur_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn eng_Latn zho_Hant